《金山集古 其三》
明代·郭棐

重重楼阁倚天开，四面惊涛捲雪堆。春事暗随流水去，夕阳又雪暮潮来。

月明古寺客初到，风静寒塘花正开。独凭阑干意难写，不知身在妙高台。

作者简介：明广东南海人，字笃周。幼从湛若水学，与闻心性之旨。嘉靖四十一年进士，授礼部主事。穆宗即位，次日传封七夫人御札将出。棐谏诤，事乃罢。后终官光禄寺正卿。有《粤大记》、《岭海名胜记》、《四川通志》等。